b'\n_START_ARTICLE_\nMan ooman\n_START_SECTION_\nHandling\n_START_PARAGRAPH_\nJamaica har flere kirker, flere mord og flere fester per indbygger end noget andet sted p\xc3\xa5 jorden. Over alt p\xc3\xa5 \xc3\xb8en festes der syv dage om ugen, og dansen er aggressiv og seksuelt ekstremt eksplicit. De unge dansere Fresh og Kemar ved hvad det hele handler om, og de guider os ind i de h\xc3\xa6sbl\xc3\xa6sende street parties, hvor drengene k\xc3\xa6mper om pigerne, der k\xc3\xa6mper om at blive k\xc3\xa5ret som \xc3\xa5rets Dancehall Queen. Ever fresh, ever clean! Dancehall er den fattige underklasses musik, og selv om det handler om at se flashy ud og spille op til lir foran videokameraet, bobler sp\xc3\xa6ndingerne frem - ikke mindst i den r\xc3\xa5 og ultra seksualiserede dans, der sagtens kan forts\xc3\xa6tte op i tr\xc3\xa6er og lygtep\xc3\xa6le og i den indgroede homofobi, der f\xc3\xb8lger med.'